**Ліва Асад Алах аль-Галіб фі аль-Ірак ва аш-Шам** (араб. قوات اسد الله الغالب في العراق والشام‎‎) — шыіцкая ісламісцкая групоўка, якая ўдзельнічала ў канфліктах на тэрыторыі Сірыі і Ірака.

Гісторыя
--------

Арганізацыя створана ў канцы 2013 года як частка сеткі «Ліва Абу аль-Фадль аль-Абас». З сярэдзіны жніўня пачала актыўна змагацца на баку сірыйскага ўрада супраць розных апазіцыйных груповак. Пасля чэрвеня 2014 года, калі ІДІЛ захапіла Масул, яна стварыла сваё іракскае аддзяленне «Катаіб Асад Алах аль-Галіб». Падраздзяленне ўзначаліў Саід Абу Гейт аль-Хасані. Пазней паміж ім і цэнтральным кіраўніцтвам паўсталі рознагалоссі, што прывяло да адхолу «Катаіб Асад Алах аль-Галіб» ад «Ліва Асад Алах аль-Галіб фі аль-Ірак ва аш-Шам» і фарміраванню яе як самастойнай групоўкі.

Баявыя дзеянні
--------------

Першапачаткова групоўка дзейнічала пераважна ў сірыйскай правінцыі Дамаск, у прыватнасці ўдзельнічаючы ў наступленні сакавіка—жніўня 2013 года. 

У пачатку 2015 года яе разам з іншымі шыіцкімі апалчэннямі перакінула сілы ў правінцыю Латакія, дзе сілы суніцкіх паўстанцаў пагражалі мясцоваму насельніцтву алавітаў. У канцы года групоўка накіравала байцоў у Алепа (гл. Бітва за Алепа (2012—2016)), а ў пачатку 2016-га вярнулася ў сірыйскае прыбярэжнае высакагор’е для падтрымкі наступальнай аперацыі ўрадавых сіл.

У сярэдзіне 2017 года апалчэнцы прынялі ўдзел у кампаніі ў Сірыйскай пустыні (май–ліпень), падчас якой яны сутыкнуліся з падтрымоўванымі Злучанымі Штатамі групамі Свабоднай сірыйскай арміі каля памежнага пераходу Аль-Валід.

Адносіны
--------

У 2016 годзе «Ліва Асад Алах аль-Галіб фі аль-Ірак ва аш-Шам» пачала прадастаўляць ваенных саветнікаў брыгадзе Пустынных Ястрабаў. Характэрна, што яе кансультанты прынялі ўніформу і знакі адрознення прымаючага боку. Тым часам іракскія падраздзяленні аб’ядналіся з «Харакат аль-Абдал» і ўсталявалі цесныя сувязі з арганізацыяй Бадра і «Катаіб Саід аш-Шухада».

Ідэалогія
---------

Арганізацыя прытрымліваецца прынцыпаў вілаят аль-факіх, антыамерыканізму, хамейнізму і садрызму.

Гл. таксама
-----------

* Спіс узброеных груповак грамадзянскай вайны ў Іраку (2011—2017)
* Спіс узброеных груп-удзельнікаў грамадзянскай вайны ў Сірыі

Зноскі
------

1. 1 2 3  *Phillip Smyth*. Iran-backed Iraqi militias are pouring into Syria **(нявызн.)**. *Business Insider* (2 кастрычніка 2015). Праверана 17 September 2016.
2. 1 2 3 4  *Phillip Smyth*. How Iran Is Building Its Syrian Hezbollah **(нявызн.)**.  The Washington Institute for Near East Policy (8 сакавіка 2016). Праверана 17 September 2016.
3. ↑  AFPC (2017) , с. 339.
4. 1 2 3  *Phillip Smyth*. The Shiite Jihad in Syria and Its Regional Effects: Appendix 3. The LAFA Network of Organizations **(нявызн.)**(недаступная спасылка).  The Washington Institute for Near East Policy (1 лютага 2015). Архівавана з першакрыніцы 11 кастрычніка 2017. Праверана 9 December 2016.
5. ↑  *Phillip Smyth*. The Shiite Jihad in Syria and Its Regional Effects: Appendix 2. Understanding the Organizations Deployed to Syria **(нявызн.)**(недаступная спасылка). *The Washington Institute for Near East Policy* (1 лютага 2015). Архівавана з першакрыніцы 25 сакавіка 2016. Праверана 10 December 2016.
6. ↑  Kata'ib Assad Allah al-Ghalib **(нявызн.)**. *Jihad Intel*. Праверана 10 December 2016.
7. ↑  *Aaron Y. Zelin*. The Archivist: 'Go Forth, Lightly and Heavily Armed': New Mobilization Calls By the Islamic State in Aleppo Province **(нявызн.)**. *Jihadology* (30 кастрычніка 2015). Праверана 17 September 2016.
8. ↑  *Aymenn Jawad Al-Tamimi*. Quwat Dir' Al-Amn Al-Askari: A Latakia Military Intelligence Militia **(нявызн.)**. *Syria Comment* (3 верасня 2016). Праверана 17 September 2016.
9. ↑  *Mostapha Hassan*. Who leads, operates Iran militias in al-Tanf? **(нявызн.)**(недаступная спасылка). *Baghdad Post* (13 чэрвеня 2017). Архівавана з першакрыніцы 11 ліпеня 2018. Праверана 23 September 2017.
10. ↑  *Aymenn Jawad Al-Tamimi*. Liwa Usud al-Hussein: A New Pro-Assad Militia in Latakia **(нявызн.)**. *Syria Comment* (19 лютага 2016). Праверана 17 September 2016.
11. ↑  Accepting Regime Forces in South Syria Will Only Further Iran's Goals **(нявызн.)**. *The Washington Institute for Near East Policy* (29 чэрвеня 2018). Праверана 4 August 2018.
12. ↑  *Aymenn Jawad Al-Tamimi*. Liwa Assad Allah al-Ghalib **(нявызн.)**. *Jihad Intel*. Праверана 17 September 2016.

Літаратура
----------

* AFPC (2017). *The World Almanac of Islamism 2017*. Lanham, Maryland; London; New York City: Rowman & Littlefield. ISBN 978-1442273443.
* Martin, Kevin W. (2018). "Syria and Iraq. ISIS and Other Actors in Historical Context". *The Future of ISIS: Regional and International Implications*. Washington, D.C.: Brookings Institution. pp. 89–118. ISBN 978-0815732167. .